AJA รายได้เพิ่ม-บริหารต้นทุนดี! หนุนงบ Q3 ขาดทุนลดลงเหลือ 24 ลบ.
AJA รายได้เพิ่ม-บริหารต้นทุนดี! หนุนงบไตรมาส 3 ขาดทุนลดลงเหลือ 24 ลบ. จากปีก่อน 39.26 ลบ.
AJA รายได้เพิ่ม-บริหารต้นทุนดี! หนุนงบไตรมาส 3 ขาดทุนลดลงเหลือ 24 ลบ. จากปีก่อน 39.26 ลบ.
11 พ.ย. 2564

บริษัท เอเจ แอดวานซ์ เทคโนโลยี จำกัด (มหาชน) หรือ AJA รายงานผลการดำเนินงานงวดไตรมาส 3 และงวด 9 เดือนแรก สิ้นสุด วันที่ 30 กันยายน 2564 ดังนี้

บริษัทฯ รายงานผลการดำเนินงานไตรมาส 3/2564 มีผลขาดทุนสุทธิ 24.45 ล้านบาท ซึ่งปรับตัวดีขึ้น 37.72% เมื่อเทียบจากงวดเดียวกันของปีก่อนที่ขาดทุนสุทธิ 39.26 ล้านบาท
โดยรายได้รวม เท่ากับ 246.10 ล้านบาท เพิ่มขึ้นจากงวดเดียวกันของปีก่อน จำนวน 44.46 ล้านบาท หรือคิดเป็นอัตราการเพิ่มขึ้นร้อยละ 22.05 เมื่อเปรียบเทียบจากเดียวกันของปีก่อน เท่ากับ 201.64 ล้านบาท ซึ่งรายได้จากการขาย เท่ากับ 159.42 ล้านบาท เพิ่มขึ้นจากงวดเดียวกันของปีก่อน จำนวน 13.83 ล้านบาท หรือคิดเป็นอัตราการเพิ่มขึ้นร้อยละ 9.50 เมื่อเปรียบเทียบจากเดียวกันของปีก่อน ท่ากับ 145.59 ล้านบาท เกิดจากสินค้ากลุ่มเครื่องใช้ไฟฟ้าซึ่งบริษัทขยายช่องทางการจำหน่ายออนไลน์และช่องทางทีวีเพิ่มขึ้น โดยสอดคล้องกับสภาวะการตลาดปัจจุบันและสถานการณ์โควิด-19 ที่พฤติกรรมผู้บริโภคชอปปิ้งสินค้าออนไลน์มากขึ้น
สำหรับรายได้จากการให้บริการ เท่ากับ 74.80 ล้านบาท เพิ่มขึ้นจากงวดเดียวกันของปีก่อนเท่ากับ 28.91 ล้านบาท คิดเป็นร้อยละ 63.00 สาเหตุหลักที่เพิ่มขึ้นจากธุรกิจการให้บริการเติมเงินโทรศัพท์ระบบเติมเงินล่วงหน้า และการให้บริการระบบโอนเงินและชำระเงินด้วยวิธีการทางอิเล็กทรอนิกส์ของบริษัทย่อย (บริษัทบางกอก เพย์ จำกัด) จำนวน 6.15 ล้านบาท และเพิ่มขึ้นจากการให้ส่วนแบ่งจากการให้บริการรับสมัครสมาชิกอาลีบาบาของบริษัทย่อย (บริษัทเอเจ อีคอมเมิร์ช จำกัด) จำนวน 22.13 ล้านบาท
อีกทั้งต้นทุนขาย เท่ากับ 120.64 ล้านบาท คิดเป็นร้อยละ 75.67 ของรายได้จากการขาย โดยอัตราส่วนต้นทุนขายต่อรายได้จากการขาย ลดลงร้อยละ 9.02 เมื่อเปรียบเทียบจากเดียวกันของปีก่อน เท่ากับร้อยละ 84.70 สาเหตุเกิดจากบริษัทมีการบริหารต้นทุนสินค้าได้มีประสิทธิภาพขึ้น
ส่วนต้นทุนบริการเท่ากับ 58.04 ล้านบาท คิดเป็นร้อยละ 77.59 ของรายได้จากการให้บริการ โดยอัตราส่วนต้นทุนบริการต่อรายได้จากการให้บริการ เพิ่มขึ้นร้อยละ 12.70 เมื่อเปรียบเทียบจากเดียวกันของปีก่อน เท่ากับร้อยละ 64.89 สาเหตุเกิดจากรายได้ส่วนแบ่งการรับสมัครสมาชิกอาลีบาบาเพิ่มขึ้นและมีอัตราส่วนสัดส่วนต้นทุนที่สูง